# **DECIZIA ETAPEI DE ÎNCADRARE**

## Nr. din 04.08.2017

Ca urmare a solicitării de emitere a acordului de mediu adresate de **Comuna Arbore**, cu sediul în comuna Arbore, judeţul Suceava, înregistrată la APM Suceava cu nr. 10379/28.10.2015, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.07.2017, că proiectul ***Înfiinţare infrastructură de apă şi apă uzată în comuna Satu Mare, judeţul Suceava*** propus a fi amplasat în comuna Satu Mare nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b şi pct. 11, lit. c;

 **b)** Conform citeriilor de selecţie din Anexa 3 la HG nr. 445/2009:

**Caracteristicile proiectului**

**a**)mărimea proiectului

 Lucrările proiectate cuprind următoarele:

1. ***Înființare Infrastructură De Apă***

***Sursa de apa***

 În scopul asigurării debitului de apă necesar alimentării cu apă a aglomerării Satu Mare, judeţul Suceava (Qs zi med= 5,92 l/s, Qs zi max= 7,32 l/s), sursa de apă va fi constituită dinr-un front de captare cu dren și două puţuri colectoare amplasate pe malul drept al râului Suceava, debitul sursei fiind de Qsursă= 7,80 l/s, asigurând necesarul de consum al aglomerării.

 Puţurile colectoare vor avea diametrul interior de 3m şi o adâncime de 10m + 2m deasupra terenului (pentru a nu fi inundat în cazul unor debite de viitura pe raul Suceava), drenul va avea lungimea de 95 m compus din 2 ramuri (75 m + 20 m), cu diametrul de 300mm, situat la 6,5 – 7,0m adâncime sub cota terenului natural, cu pantă de scurgere spre puţurile colectoare.

***Conducta aductiune***

Transportul apei de la puturile colectoare in statia de tratare și apoi la rezervorul de înmagazinare de 300 mc se va face sub presiune prin conductă de polietilenă de înaltă densitate PEHD PE100RC,PN16,De140mm în lungime totală de 680m.

Apa provenita de la puturi este pompata prin intermediul conductei PEHD PE100RC, PN10, De90mm, in lungime totala de 90 m, in conducta de aductiune. Pe aceste conducte se vor monta supape de sens.

***Rezervor de îmagazinare apă***

Înmagazinarea apei se va face într-un rezervor cu un volum util de 300mc. Rezerva de apa pentru incendii (Vincendiu = 54 mc/zi, Vrezerva intangibila = 165mc/zi) va fi păstrată la un loc cu apa pentru consumul uzual, asigurând ambele consumuri la debitele normate.

Rezervorul va fi amplasat în zona “Deal” a localitatii Satu Mare, la cota terenului natural + 379.00m, asigurand presiunea si curgerea gravitationala pe intreg sistemul de alimentare cu apa.

Amplasamentul va fi amenjat, imprejmuit pe o lungime de 140m, în suprafață de 1150 mp, apartinand domeniului public al comunei Satu Mare. Accesul se va realiza din drumul comunal, pe un drum de exploatare ce va fi amenajat pe suprafata de 2600 mp.

Se va utiliza un rezervor din oțel cu volumul de 300 mc cu umătoarele precizări:

***Pompe put colector***

În puţurile colectoare din incinta captării vor fi montate câte două pompe submersibile (1A+1R) cu caracteristicile: Q=6,0 l/sec; H=20m; P=3,5 kW/pompă, pentru pomparea apei din puţuri în staţia de pompare și ulterior spre rezervorul de înmagazinare.

***Staţia de pompare***

Staţia de pompare va fi amplasată în incinta captării. Rolul acesteia este acela de a împinge apa din rezervorul tampon de 20m3 în rezervorul de înmagazinare V=300mc.

S-a prevăzut un grup de pompare (1A+1R) cu caracteristicile sunt: Q=7.5 l/sec; H=75m; P=11KW/pompă, cu convertizor de frecvenţă.

***Staţia de tratare a apei***

În vederea dezinfectării apei furnizate la consumatori s-a prevăzut o staţie de tratare amplasată în incinta rezervorului de inmagazinare.

Staţia de clorare se va dimensiona pentru un debit de tranzit de 7,32 l/s. Amestecul clorului cu apa şi timpul de contact se realizează în conducta de aducţiune de la staţia de clorare la rezervorul de 300 mc, cât şi în acesta din urmă.

Pentru a se realiza o instalaţie performantă şi o montare corectă a aparaturii complexe cu care este echipată, pentru staţia de clorare s-a prevăzut o construcţie uzinată, întreaga instalaţie urmând a fi amplasată într-un container metalic, izolat termic şi anticoroziv, având dimensiunile de 6,0 x 2,450 x 3,00 m. Containerul se amplasează pe o fundaţie de beton care ţine seama de sistematizarea generală a incintei.

 ***Conductele de distribuţie apă potabilă***

La conductele de aducţiune se folosesc conductele din polietilenă PEHD PE100RC cu φext.140-75 mm, PN 10, PN6, cu o perioadă de viaţă de minim 50 ani.

 Pe conductele de aducţiune şi conductele de distribuţie vor fi montate şi pozate:

- cămine de linie

- cămine de vane, aerisire, golire- 26 buc.

- camine de bransament- 338 buc.

- subtraversări (drumuri şi pârâu)- 28 buc.

- hidranţi supraterani de incendiu – 95 buc

 Reţeaua de alimentare apă include constructii și instalații de captare, stație de tratare, rezervor de înmagazinare, rețeaua de distribuție realizată din conducte PEHD PE100RC, PN 10, cu diferite diametre în lungime totală de 12.175 m si rețeaua de aducțiune Captare – Rezervor PEHD PE100RC, PN 16 De140mm, în lungime de 680m.

 Lungimea totală a rețelelor de apă potabilă este de 12.855 m.

1. ***Înființare Infrastructură De Apă Uzată***

***Colectoarele de apă uzată*** vor fi realizate din conducte PP corugată SN8 cu diferite diametre (De250mm, Di300mm, Di400mm) proiectate pe tronsoane.

 Lungimea totală a rețelei de canalizare menajeră este de 14.270 m din care 2.440 m – rețea canalizare sub presiune si 11.830 m retea curgere gravitatională.

 Pe traseul reţelei de canalizare vor fi pozate un număr de 330 cămine de vizitare în aliniamente la distanţa de maxim 50 m sau la orice schimbare de direcţie, care permit accesul la canale în scopul controlării şi întreţinerii stării acestora.

 ***Statii de pompare ape uzate***

* Pentru asigurarea colectarii și transportului apelor uzate menajere către canalizarea gravitațională și mai apoi spre stația de epurare, din cauza declivităţii terenului natural, sunt necesare executarea a opt staţii de pompare a apelor uzate SPAU1-SPAU 8, cu o lungime a traseului de refulare de 2.440 ml, conducte de refulare sub presiune PEHD PN 10, De125 mm și De90 mm. . Staţiile vor fi echipate cu câte 2 electropompe şi 2 regulatori de nivel minim şi maxim.

***Statia de epurare***

 Staţia de epurare s-a dimensionat pentru debitul:

**Quz zi max = 480 m3/zi**

 Staţia de epurare aleasă pentru comuna Satu Mare este containerizată, modulată, monobloc cu debitul Quz zi max = 480 mc/zi, care indeplineşte normele minime admise la evacuarea apelor in emisar conform NTPA 001-2005 şi va fi amplasată pe malul drept al râului Suceava în comuna Satu Mare.

Fluxul tehnologic propus pentru epurarea apelor uzate menajere se compune din urmatoarele obiecte:

**Treapta de epurare mecanica compusa din:**

* statie pompare influent T100 din beton echipata cu pompe submersibile P-100A si P-100B
* debitmetru electromagnetic FLM-100
* sita rotativa automata DS100
* decantor primar si separator de grasimi din beton T200
* bazin omogenizare, egalizare si pompare a apei uzatedin beton T-T300, echipat cu pompe submersibile P-300A si P-300B si mixer M300
* instalatie dozare clorura ferica pentru indepartare P

**Treapta de epurare biologica compusa din:**

Modul biologic tip SBR, suprateran, din inox, termoizolat echipat cu:

* mixer submersibil M400
* pompa namol P400
* decanter D400
* difuzori de aer cu bule fine
* suflante pentru furnizare aer BL-400A si BL-400B

**Treapta de dezinfectie a efluentului cu solutie de clor compusa din :**

Instalatie dezinfectie apa epurata cu solutie de hipoclorit de sodiu in bazinul de clorinare T-500 din beton .

* sistem dozare clor echipat cu rezervor solutie T-501 si pompa dozatoare P-501

**Treapta de tratare a namolului compusa din:**

* unitate de deshidratare namol DU600
* digestor aerob de namol din beton T-600
* sistem dozare polimer echipat cu rezervor solutie T-601, pompa dozatoare P-601 si agitator A-601.
* pompa de namol P-600

***Etapele tratarii***

Apa uzata parcurge urmatoarele etape de tratare:

1. **Treapta de epurare mecanica** este etapa in care are loc separarea materiilor solide cu ajutorul sitei rotative automate, indepartarea grasimilor, nisipului si suspensiilor prin decantare, precum si omogenizarea si egalizarea debitului .
2. **Treapta de epurare biologica** este etapa in care au loc procese de oxidare a compusilor organici, de nitrificare si denitrificare a compusilor cu azot si de sedimentare finala.
3. **Treapta de tratare namol** este etapa in care namolul primar din decantorul primar impreuna cu namolul in exces din decantorul secundar este trimis intr-un digestor aerob de namol , de unde cu ajutorul unei pompe cu surub este transmis catre o unitate de filtrare cu saci in vederea deshidratarii.
4. **Treapta de dezinfectie a efluentului cu solutie de clor**.

**b**) cumularea cu alte proiecte:- nu este cazul.

**c)** utilizarea resurselor naturale: nu este cazul.

**d**) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 **f)** r*iscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **2. Localizarea proiectului**

2.1 *utilizarea existentă a terenului*: conform certificatului de urbanism nr. 57/14.10.2015 eliberat de Primăria comunei Satu Mare, terenul este situat în intravilanul şi extravilanul localităţii şi aparţine domeniului public al comunei.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: - în 2 zone( profilul P 3 şi P 7 ) traseul conductelor subtraversează pârâul Pozen care face parte din situl NATURA 2000 ROSCI 0379- Râul Suceava; lucrările de realizare a reţelelor cât şi funcţionarea ulterioară a acestora nu afectează situl protejat.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – nu este cazul.

  **3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:- nu s-a solicitat studiu de evaluare adecvată.

- în 2 zone( profilul P 3 şi P 7 ) traseul conductelor subtraversează pârâul Pozen care face parte din situl NATURA 2000 ROSCI 0379- Râul Suceava; lucrările de realizare a reţelelor cât şi funcţionarea ulterioară a acestora nu afectează situl protejat.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 57/14.10.2015 eliberat de Primăria Comunei Satu Mare;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă şi în mod deosebit situl NATURA 2000 ROSCI 0379-Râul Suceava;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.
8. La finalizarea investiţiei titularul are obligaţia de a solicita şi obţine autorizaţia de mediu.

 Prezenta decizie este valabilă pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**